Slovenská punk-rocková kapela Got Blue Balls už 30. januára pokrstí nový album Counting days vo Zvolenskom dome kultúry. Spoločnosť jej bude robiť slovenská legenda Slobodná Európa.
Got Blue Balls ešte pred vydaním albumu ponúkli svojim fanúšikom video singel Mirror, ktorý bude spolu s ďalšími jedenástimi skladbami súčasťou albumu Counting days.
Got Blue Balls okrem nového albumu pripravujú aj aprílové Európske turné v rámci ktorého navštívia Belgicko, Francúzsko, Taliansko a po prvý krát aj Anglicko. Kapela následne odohrá aj niekoľko koncertov doma na Slovensku.
Kapela momentálne funguje v zložení Michal Minár (spev), Juraj Oravec (gitara), Stanka Apfelová (basgitara) a Richard Mikuš (bicie). Prvý singel Devil in Bed vyšiel v septembri 2010 a získal nomináciu na Singel roka v Radio_Head Awards. V júni 2011 vyšiel kapele rovnomenný debut Got Blue Balls so singlami Devil in Bed, Wouldn't you say that I'm on fire, Heart of a Rocknrolla a Move on. Kapela odvtedy odohrala, niektoré z najväčších festivalov v strednej Európe, ako Pohoda festival (Slovensko), Waves Vienna festival (Rakúsko), Rock for People festival (Česká Republika) a niekoľko koncertných turné na slovensku aj v zahraničí.
Slobodná Európa ťahá už tretiu dekádu svojej existencie a má na svedomí 4 albumy, zhruba 13 videoklipov, okolo 900 koncertov, minimálne 1 000 "prúserov" a škandálov a mýtus punk & rock n rollovej legendy. Už v piatok 30. januára od 20:00.
Facebook: https://www.facebook.com/gotblueballs
Soundcloud: https://soundcloud.com/gotblueballs
Instagram: https://www.instagram.com/gotblueballs
Tumblr: https://gotblueballs.tumblr.com
Twitter: https://www.twitter.com/gotblueballs
Manažment: Michal Minár, +421 949 21 92 46 alebo na e-mail firstname.lastname@example.org
Zdroj: Juraj Oravec / ProMusic